cyanic-selkie/wikianc huggingface dataset:
Tommi Taimi
Mestis-sopimus Vaasan Sportiin
Toukokuussa 2010 Taimi teki vuoden mittaisen sopimuksen Mestis-joukkue Vaasan Sportin kanssa. Hänen tulokaskautensa toi siellä 48 runkosarjaottelussa tehoin 9+15=24 ja 12 playoff-ottelussa yhdeksän syöttöpistettä. Taimi oli runkosarjassa joukkueensa tehokkain puolustaja ja hän jakoi Mestiksen puolustajien pistepörssin seitsemännen sijan LeKin Jarkko Näppilän kanssa. Pudotuspeleissä Taimi oli Sportin paras syöttäjä ja hän voitti koko Mestiksen puolustajien piste- ja syöttöpörssin. Viidennessä finaaliottelussa 16. maaliskuuta 2011 vieraissa Mikkelin Jukureita vastaan Taimi syötti Robin Bergmanin 1–2-jatkoaikamaalin, joka ratkaisi Sportille Mestiksen mestaruuden ja paikan liigakarsinnoissa. Hän teki liigakarsinnoissa Pelicansia vastaan neljässä ottelussa yhden maalin, mutta Pelicans onnistui kuitenkin säilyttämään sarjapaikkansa suoraan otteluvoitoin 4–0. Taimi palkittiin kauden päätteeksi sarjan vuoden tulokkaana Petri Varis -palkinnolla.
SM-liigasopimus Ässiin
Huhtikuussa 2011 Taimi teki kaksivuotisen SM-liigasopimuksen kasvattajaseuransa Porin Ässien kanssa. Hän teki liigadebyyttinsä kauden 2011–2012 avauskierroksella 16. syyskuuta 2011 paikallisvastustaja Rauman Lukkoa vastaan. Taimi sai ottelussa jääaikaa 21.04 minuuttia ja hän sai ottelussa myös syöttöpisteen oltuaan kakkossyöttäjänä Radek Smoleňákin tekemään ylivoimamaaliin. Ensimmäisen liigamaalinsa Taimi teki 24. syyskuuta 2011 tasavajaalla Hämeenlinnan Pallokerhoa vastaan. Marraskuussa 2011 hänen sopimustaan Ässien kanssa jatkettiin vuodella kevääseen 2014. Kaikkiaan Taimen tulokaskausi toi 53 runkosarjaottelussa tehot 3+12=15 ja neljässä playoff-ottelussa yhden syöttöpisteen. Hän keräsi runkosarjassa myös vahvan teholukeman +22. Keväällä 2012 Taimi loukkasi polvensa ja oli sivussa aina lokakuulle saakka. Taimi kärsi kaudella 2012–2013 myös joulukuussa tulleesta yläraajavammasta ja hän pelasi loukkaantumisten vuoksi runkosarjassa lopulta vain 28 ottelua. Taimi voitti kauden päätteeksi Suomenmestaruuden.
Kaudella 2013–2014 Taimi oli Ässien tehokkain puolustaja tehoilla 7+17=24, joilla hän jakoi SM-liigan puolustajien pistepörssin kymmenennen sijan kolmen muun pelaajan kanssa. Taimi voitti myös joukkueen sisäisen tehotilaston lukemalla +3. Marraskuussa 2013 hänen sopimustaan Ässien kanssa jatkettiin kahdella vuodella kevääseen 2016 saakka.
KHL:n kautta HIFK:hon ja takaisin
Taimi siirtyi 2014–2015 vuoden mittaisella sopimuksella KHL-seura Amur Habarovskiin. Hän pelasi siellä 35 runkosarjaottelua tehopistein 5+8=13 ja oli siihen saakka joukkueensa tehokkain puolustaja, kunnes Taimen kausi päättyi loukkaantumiseen jo joulukuussa 2013. Hän oli kuitenkin kauden päätyttyäkin Amurin eniten maaleja tehnyt puolustaja Aleksandr Rjazantsevin kanssa.
Kaudeksi 2015–2016 Taimi palasi SM-liigaan ja siirtyi kaksivuotisella sopimuksella Helsingin IFK:hon. Joukkuetta valmensi hänelle Sportista tuttu Antti Törmänen. Hän kärsi parin viikon ajan syyskuussa 2015 tulleesta loukkaantumisesta ja pelasi runkosarjassa vain 43 ottelua, mutta Taimi onnistui kuitenkin tekemään SM-liigan yhden kauden piste-ennätyksensä tehoilla 7+25=32. Hän oli HIFK:n toiseksi paras syöttäjä, neljänneksi paras pistemies ja tehokkain puolustaja. Taimi voitti koko SM-liigan puolustajien syöttöpörssin ja sijoittui puolustajien pistepörssissä kolmanneksi. Hänen kautensa päättyi toiseen finaaliotteluun sairastumisen vuoksi. Taimi voitti kauden päätteeksi SM-hopeaa.
Alkukausi 2016–2017 Taimella osoittautui todelliseksi pettymykseksi ja hän teki 17 ottelussa vain kolme tehopistettä, kunnes Taimen sopimus purettiin yhteisymmärryksessä marraskuussa 2016. Jo seuraavana päivänä hänen vahvistettiin siirtyvän loppukauden sopimuksella KHL:n kiinalaisen laajennusjoukkue Kunlun Red Starin riveihin. Taimi jakoi joukkueen sisäisen tehotilaston voiton Linus Videllin kanssa lukemalla +5. Neljännespuolivälieräsarjassa hän jakoi kahdella osumallaan Kunlunin sisäisen maalipörssin voiton Sean Collinsin ja Tuukka Mäntylän kanssa.
Bratislavan kautta takaisin Ässiin
Kaudeksi 2017–2018 Taimi siirtyi jatkamaan KHL-uraansa vuoden mittaisella sopimuksella slovakialaisen HC Slovan Bratislavan riveihin. Hän teki alkukaudella 13 ottelussa vain yhden syöttöpisteen, kunnes Taimen sopimus purettiin ja hän palasi tammikuussa 2018 kevääseen 2020 asti ulottuvalla sopimuksella kasvattajaseuraansa Porin Ässiin. Kaudeksi 2018–2019 Taimi nimettiin joukkueen kapteeniksi. Hänen kautensa osoittautui kuitenkin todelliseksi pettymykseksi, sillä Taimi pelasi loukkaantumisten vuoksi vain 24 runkosarjaottelua, teki niissä vain viisi syöttöpistettä sekä keräsi heikon teholukeman –16. Kaudeksi 2019–2020 hänet nimettiin Ässien varakapteeniksi. Kaudella 2019–2020 Taimi onnistui kuitenkin tekemään runkosarjassa 28 tehopistettä.
Siirtyminen Norjaan
Lokakuun 2020 lopulla Taimi siirtyi loppukauden 2020–2021 kattavalla sopimuksella Norjan Fjordkraft-ligaenin Frisk Askeriin oltuaan alkukauden ilman sopimusta. Hän teki siellä 16 runkosarjaottelussa peräti puolentoista pisteen ottelukohtaisella pistekeskiarvolla tehot 8+16=24, joilla Taimi oli joukkueen paras syöttäjä ja hän jakoi sisäisen pistepörssin voiton Tobias Lindströmin kanssa. Taimi voitti koko liigan puolustajien piste- ja maalipörssin sekä jakoi puolustajien syöttöpörssin voiton Stjernen Hockey James DeHaasin ja Lillehammer IK:n Brendan Ellisin kanssa.
Olavi Larkas
pienoiskuva|Larkas vuonna 1961 Helge Nestor Olavi Larkas (vuoteen 1935 Lindberg, 30. syyskuuta 1913 Helsinki – 6. toukokuuta 1984 Vantaa) oli suomalainen yleisesikuntaeversti sekä nykyaikainen viisiottelija ja miekkailija.
Tommi Taimi
Siirtyminen Norjaan
Toukokuussa 2021 Taimi teki Vålerengan kanssa peräti viisivuotisen jatkosopimuksen.
Maajoukkueura
Taimi on pelannut Suomen A-maajoukkueessa kuusi ottelua tehopistein 1+2=3. Hän teki A-maajoukkuedebyyttinsä Euro Hockey Challengessa 10. huhtikuuta 2014 Jyväskylässä Latviaa vastaan. Taimi keräsi ottelussa yhden syöttöpisteen oltuaan kakkossyöttäjänä Juha-Pekka Hytösen tekemään maaliin. Ensimmäisen A-maajoukkuemaalinsa hän teki neljännessä ottelussaan 18. huhtikuuta 2014 Mikkelissä Saksaa vastaan, jolloin Taimi ratkaisi Suomelle 3–2-voiton vain 40 sekuntia ennen ottelun päätössummeria.
Olavi Larkas
Sotilasura
Larkas valmistui kadettikoulusta vuonna 1937. Talvisodassa hän palveli autoupseerina ja viestiupseerina kotijoukkojen esikunnassa. Jatkosodassa hän toimi 5. divisioonan esikunnassa viestitoimiston päällikkönä, Viestipataljoona 3:n komentajana, maasotakoulun viestiopettajana ja Rajajääkäriprikaatin viestikomentajana.
Tommi Taimi
Maajoukkueura
Taimi on pelannut myös kymmenen poikien maaottelua.
Olavi Larkas
Urheilijana
Larkas edusti Suomea Lontoon 1948 kesäolympialaisissa. Nykyaikaisessa viisiottelussa hän toiseksi parhaana suomalaisena sijoittui viidenneksi. Kalpamiekkailun joukkuekilpailussa hän karsiutui alkuerissä. Helsingin 1952 ja Melbournen 1956 olympialaisissa Larkas toimi Suomen nykyaikaisen viisiottelujoukkueen johtajana ja Méxicossa 1968 juryn jäsenenä.
Tommi Taimi
Perhe
Taimella on vaimo Pia-Maria sekä tyttäret Lila ja Sofie.
Senni Sallinen
Senni Sallinen (s. 1. tammikuuta 1997 Vehkalahti) on suomalainen pesäpalloilija. Sallinen on pelannut aikuisten sarjoissa kaudesta 2013 lähtien. Kausina 2015–2018 hän on pelannut 76 Superpesiksen runkosarjaottelua Viinijärven Urheilijoiden ja Manse PP:n joukkueissa. Sallisen kasvattajaseura on Viinijärven Urheilijat.
Sallinen valmistui Tampereen yliopistosta keväällä 2022 diplomi-insinööriksi tietojohtamisen alalta.
Jonathan Liebesman
Jonathan Liebesman (s. 15. syyskuuta 1976 Johannesburg) on eteläafrikkalainen elokuvaohjaaja.
Iizuka
Iizuka on kaupunki Fukuokan prefektuurissa Kyūshūn saarella Japanissa. Se sijaitsee sisämaassa prefektuurin keskiosassa Fukuokan ja Kita-Kyūshūn suurkaupunkien välimaastossa. Kaupungin keskiosa on Ongajoen tasangolla ja tiheään rakennettu, itä- ja länsiosat kohoavat vuoristoon luonnonalueille. Iizukassa on 131 225 asukasta (vuonna 2014) ja sen pinta-ala on 214,13 neliökilometriä.
Jonathan Liebesman
Alkuvuodet
Liebesman opiskeli elokuvantekoa Etelä-Afrikassa AFDA korkeakoulussa ja New Yorkissa Tisch School of the Artsissa. New Yorkissa opiskellessaan hän ohjasi ja käsikirjoitti yhdessä Jamie Ruddyn kanssa vuonna 2000 ilmestyneen lyhytelokuvan Genesis and Catastrophe. Se saavutti menestystä Austinin elokuvajuhlissa ollen paras lyhytelokuva. Lisäksi Liebesman palkittiin Hollywoodin elokuvajuhlissa "Hollywood Young Filmmaker" -palkinnolla.
The Sounds
The Sounds on suomalainen rautalanka- ja pop-yhtye, jonka tunnetuin kappale on tammikuussa 1963 levytetty "Emma". The Sounds toimi vuosina 1963–1965, mutta yhtye teki paluun vuonna 2011. The Soundsia on kutsuttu merkittävimmäksi suomalaiseksi rautalankayhtyeeksi.
Jonathan Liebesman
Elokuvaohjaajana
Liebesmanin ensimmäinen ohjaama pitkäelokuva oli Darkness Falls. Hän ei koskaan ollut kauhuelokuvien ystävä, mutta saatuaan sopimuksen elokuvan ohjaamisesta ja tehtyään taustatutkimuksia elokuvaa varten Liebesman osasi arvostaa genreä enemmän. Elokuva sai ensi-iltansa vuonna 2003. Se menestyi 11 miljoonan budjettiinsa nähden hyvin lipputuloissa. Yhdysvalloissa elokuva tuotti yli 30 miljoonaa dollaria ja maailmanlaajuisesti yli 47 miljoonaa dollaria. Elokuva saavutti Academy of Science Fiction, Fantasy & Horror Films -palkintogaalassa Emma Caulfieldin myötä "Cinescape Genre Face of the Future" -palkinnon. Elokuva oli ehdolla myös parhaaksi kauhu/jännityselokuvaksi Teen Choice -palkintogaalassa.
Iizuka
Paikkakunta kehittyi Nagasaki-kaidō-tien varren postiasemana (shukuba). Japanin kunnallishallinnon perustamisen yhteydessä vuonna 1889 Iizukasta tehtiin maaseutukaupunki. Sen väkiluku kasvoi nopeasti alueella kukoistaneen hiiliteollisuuden ansiosta, ja vuonna 1932 se saikin kaupunkioikeudet. Iizuka laajeni huomattavasti kuntaliitosten kautta vuosina 1963 ja 2006, jolloin perustettiin kokonaan uusi kaupunki Chikuhon, Honamin, Kaitan ja Shōnain maaseutukaupunkien liittyessä Iizukaan. Nykyisin se tunnetaan yliopistokaupunkina ja esimerkiksi informaatioteknologian keskuksena.
The Sounds
The Soundsin kokoonpanossa on tapahtunut sen historian aikana lukuisia muutoksia. Yhtyeen alkuperäisessä kokoonpanossa soittivat soolokitaristi Henrik Granö, komppikitaristi Bobi Söderblom, basisti Peter Ekman ja rumpali Johnny Liebkind. Myöhemmin The Sounds tuli tunnetuksi myös laulusolistiksi ryhtyneen rumpali Liebkindin säestysyhtyeenä.
Kokoonpano oli vuoden 2019 alussa:
Jonathan Liebesman
Elokuvaohjaajana
Liebesman jatkoi kauhuelokuvien parissa ohjattuaan seuraavaksi Michael Bayn tuottaman Teksasin moottorisahamurhaaja – pahan alku. Elokuva tuotti hieman enemmän mitä Liebesmanin edellinen ohjaama elokuva Darkness Falls. Teksasin moottorisahamurhaaja – pahan alku tuotti Yhdysvalloissa 39,5 miljoonaa dollaria ja maailmanlaajuisesti 51,7 miljoonaa dollaria. Se oli selkeä menestys budjettiin nähden, joka oli noin kolmetoista miljoonaa dollaria. Elokuva saavutti myös muutamia ehdokkuuksia. Se oli ehdolla muun muassa Golden Raspberryn saajaksi huonoin esiosa tai jatko-osa luokassa. Sitä vastoin Iso-Britannian Empire-palkinnoissa se oli ehdolla parhaaksi kauhuelokuvaksi. Saturn-palkintogaalassa se puolestaan oli ehdolla parhaasta maskeerauksesta.
The Sounds
Historia
The Sounds perustettiin keväällä 1962, kun neljä rautalankamusiikista innostunutta nuorta, Henrik Granö, Bobi Söderblom, Peter Ekman ja Eljon ”Johnny” Liebkind, lyöttäytyi yhteen. He ottivat vaikutteita muun muassa The Venturesin kappaleista ”Perfidia” ja ”Walk, Don’t Run”. Ensimmäiset keikkansa yhtye soitti syksyllä samana vuonna ja tammikuussa 1963 se pääsi tekemään myös esikoissinglensä "Emma / Mandschurian Beat" (Fontana). Soolokitaristi Henrik Granö oli tuolloin vasta 15-vuotias.
Levy ilmestyi kauppoihin helmikuussa 1963 ja jo huhtikuussa se nousi listojen kärkeen. Nelikko julkaisi menestyksekkään ensisinglensä imussa vielä joitakin samankaltaista levyä: "Emmaa" seurasivat singlet "Kulkuri / Troikka" ja "Muurari / Lonely Guitar". Kappaleet olivat tuttuja kansansävelmiä uuden nuorisomuodin mukaisina twist-sovituksina. The Sounds kiersikin kesällä 1963 jokseenkin kaikissa Suomen kaupungeissa.
Yhtyeen levytyksistä käytiin myöhemmin kiistaa yhtyeen jäsenten ja levy-yhtiö Fazerin kesken. Julkaisematonta levytysmateriaalia vuodelta 1963 löydettiin vielä vuonna 2009. Yhtyeen hylättyyn materiaaliin kuului myös jo tammikuussa 1963 taltioitu single "Golden Earrings / Night Run" (Fontana), jonka levy-yhtiö julkaisi vasta myöhemmin. The Sounds koki ensimmäinen kokoonpanomuutoksen syksyllä 1963, kun Bobi Söderblom jätti yhtyeen. Hänen tilalleen pestattiin lyhyeksi ajaksi Timo Puustinen, joka kuitenkin joutui luovuttamaan paikkansa jo saman vuoden lokakuussa Raittisen veljeksille Jussille (komppikitara) ja Eerolle (rummut). Ensimmäisen soololevynsä "Hymyhuulet" (Scandia) tehnyt Johnny Liebkind siirtyi päätoimiseksi laulusolistiksi. Yhtyeen joulukuussa 1963 taltioitu single "Hei tytöt / Kaipaan sua" (Fontana) oli ensimmäinen suomalaisen rautalankayhtyeen laulua sisältänyt levy. Vuoden 1964 alkupuolella Raittiset jättivät The Soundsin ja perustivat Eero, Jussi & The Boys -yhtyeen.
Toukokuussa 1964 levytettiin vielä The Houndsin nimissä Johnny Liebkindin sovittamat Beatles-käännökset "Hän sinun on" ("She Loves You") ja "Kun hänet nähdä sain" ("I Saw Her Standing There") (Scandia). Syksyllä yhtyeeseen liittyi taiteilijanimellä David Sinner esiintynyt kosketinsoittaja Esa Helasvuo ja rumpali Martin Brushane. Kaksikko oli mukana singlellä "Roll Over Bach / Baby Elephant Walk" (Scandia), jonka A-puoli oli yhtyeen Bachin inspiroima sävellys ja jonka nimi viittaa kappaleeseen "Roll Over Beethoven".
Vuoden 1964 lopussa äänitetty mutta vasta seuraavan vuoden puolella ilmestynyt "Sauna-Stomp" (Scandia) oli itse asiassa Chet Atkinsin "Teen Scene" Granön ja Liebkindin sovituksena. Sitä seurasi single "Lonely Avenue / Be-bop-a-lula" (Scandia), joista jälkimmäisessä esityksessä Johnnya avusti laulussa Peter Ekman. 60-luvun puolivälin jälkeen yhtye levytti nimellä Johnny & The Sounds. Kesäkuussa 1965 taltioidusta Liebkindin sovituksesta Tunti vain (Scandia) tuli hyvin suosittu.
pienoiskuva|vasen|The Sounds Parikkalassa 2013. Johnny Liebkindin ja The Soundsin viimeiseksi yhteiseksi levytykseksi jäi single "Öisin vain valvon / Itke siis, siitä viis" (Scandia) lokakuulta 1965. Teknisesti levytys on The Soundsin onnistuneimpia. Rautalankamusiikin parhaat päivät olivat kuitenkin jo tässä vaiheessa takana päin, minkä vuoksi The Soundsin perustajajäseniin kuuluneen ja rumpujen takaa laulusolistiksi siirtyneen Liebkindin lähtö soolouralle merkitsi kuoliniskua koko yhtyeelle.
Osa alkuperäisäänitteistä julkaistiin Japanissa singleinä jo vuonna 1963. Levytyksiä koottiin myös kokoelmiksi. The Sounds Best Album (Philips) julkaistiin Japanissa vuonna 1966, ja parikymmentä vuotta myöhemmin Suomessa ilmestyi kokoelma-albumi The Sounds (Finnlevy). The Soundsien levytyksiä on julkaistu Japanin lisäksi muun muassa Etelä-Koreassa, Italiassa ja Ranskassa. "Mandshurian Beat" ("Mantsurian kukkulat") onkin tiettävästi ensimmäinen suomalainen levytys, joka rikkoi miljoonan myydyn levyn rajan ulkomailla, tässä tapauksessa Japanissa.
The Sounds esiintyi ensimmäistä kertaa 46 vuoteen 2.7.2011 Nastolan Rautalanka-Festareilla. Yhtye esiintyi 1.10.2011 Tavastia-klubilla Helsingissä Kun sähkökitara Suomeen tuli -konsertissa sekä Savoy-teatterissa 3.3.2012 Sadoin kitaroin -konsertissa.
The Hounds
Johnny & The Sounds
Soothe
Soothe on Bjørn Lynnen albumi, joka julkaistiin 13. heinäkuuta 2004. Albumi on tyylilajiltaan ambient- ja rentoutumismusiikkia. Se on ensimmäinen Lynnen albumi, joka on saatavilla sekä CD:nä että audio-DVD:nä. Kuten kaikista muistakin Lynnen albumeista, olemassa on myös ladattava tiedostoversio.
Juri Bolotko
Juri Bolotko on valkovenäläinen oopperalaulaja, äänialaltaan tenori. Hän valmistui Minskin Mihail Glinka -musiikkiopistosta vuonna 1999 ja sitten Valko-Venäjän valtionmusiikkiakatemiasta 2004. Hän esiintyi akatemian oopperastudiossa useissa rooleissa, joihin lukeutuivat Goro (Madama Butterfly), Rinuccio (Gianni Schicchi) ja Arlecchino (Pajatso). Vuonna 2004 Bolotko kiinnitettiin Valko-Venäjän kansallisoopperaan. Hänen ohjelmistoonsa siellä ovat kuuluneet muiden muassa roolit Kuzka (Hovanštšina), Vladimir Igorjevitš (Ruhtinas Igor), Lykov (Tsaarin morsian), Ismael (Nabucco) ja Gastone (La traviata).
Britanniankiinalaiset
Britanniankiinalaiset ovat kiinalaisia ihmisiä, jotka ovat joko syntyneet Yhdistyneessä kuningaskunnassa tai muuttaneet sinne. Britanniankiinalaiset ovat Euroopan vanhin kiinalaisten siirtolaisyhteisö. Ensimmäiset kiinalaiset saapuivat Isoon-Britanniaan 1800-luvulla.
Britanniankiinalaisia on yhteensä 247 403. Uskonnoltaan he ovat pääosin buddhalaisia ja kristittyjä. Äidinkielenään he puhuvat mandariinikiinaa, hakka-kiinaa, kantoninkiinaa ja englantia. Suurin osa heistä on asettunut suurin kaupunkeihin kuten Lontooseen, Manchesteriin, Liverpooliin ja Glasgow'hun.
Lane Lambert
Lane Douglas Lambert (s. 18. marraskuuta 1964) on kanadalainen entinen jääkiekkoilija ja nykyinen jääkiekkovalmentaja. Hänet varattiin NHL:ään 25. pelaajana vuoden 1983 varaustilaisuudessa. Lambert pelasi NHL:ssä yhteensä 283 ottelua Quebec Nordiquesin, New York Rangersin ja Detroit Red Wingsin paidassa.
Lambert oli AHL-joukkue Milwaukee Admiralsin päävalmentaja ennen kuin hänet nostettiin apuvalmentajaksi joukkueen NHL:ssä pelaavaan yhteistyöseura Nashville Predatorsiin 9. kesäkuuta 2011. Vuonna 2014 hän siirtyi Washington Capitalsin apulaisvalmentajana. Vuodesta 2022 Lambert on toiminut New York Islandersin päävalmentajana.
Brad Lambert on Lanen veljenpoika.
Alison Williamson
thumb|right|240px|Williamson kuvassa vasemmalla Alison Jane Williamson MBE (s. 3. marraskuuta 1971, Melton Mowbray) on brittiläinen entinen jousiampuja ja olympiamitalisti. Williamson osallistui urallaan kuusiin olympialaisiin vuosina 1992–2012. Hän saavutti olympiapronssia Ateenan olympialaisissa 2004 naisten jousiammunan yksilökilpailussa.
Milton Coimbra
Milton Coimbra Sulzer (s. 4. toukokuuta 1975 Santa Cruz de la Sierra) on bolivialainen jalkapalloilija, pelipaikaltaan hyökkääjä.
Coimbra aloitti ammattilaisuransa vuonna 1994 Oriente Petroleron joukkueessa, jossa hän pelasi vuoden 2001 loppuun saakka lukuun ottamatta yhtä argentiinalaisseura Lanúsissa välillä vietettyä vuotta. Tämän jälkeen hän on pelannut meksikolaisissa Pueblassa ja Correcaminosissa, saudiarabialaisessa Al-Hazemissa, kreikkalaisessa Ionikosissa 26 ottelun ja viiden maalin verran vuonna 2005, kiinalaisessa Beijing Guoanissa sekä chileläisessä O’Higginsissä, kunnes hän palasi vuosiksi 2008–2009 kotimaahansa pelaamaan Oriente Petrolerossa ja Guabirássa.
Coimbra pelasi Bolivian maajoukkueessa 43 ottelua vuosina 1996–2005 ja teki niissä seitsemän maalia. Hän pelasi kolme alkulohko-ottelua ja loppuottelun Copa Américassa 1997 Bolivian saavuttaessa hopeaa.
Messier 82
Messier 82 on epäsäännöllinen galaksi Ison karhun tähdistössä. Johann Elert Bode havaitsi galaksin 31. joulukuuta vuonna 1774. Pierre Méchain löysi saman galaksin viisi vuotta myöhemmin tietämättä siitä, että Bode oli jo löytänyt sen. Tästä huolimatta Méchain ilmoitti galaksista Charles Messierille, joka lisäsi kohteen ns. Messierin luetteloon.
Anna Orlova
Anna Orlova (s. 23. elokuuta 1972 Riika) on latvialainen entinen ohjaskelkkailija ja poliisi. Orlova osallistui urallaan kuusiin olympialaisiin vuosina 1992–2010. Hän sijoittui parhaimmillaan olympiaturnauksessa seitsemänneksi Torinon olympialaisissa 2006. Orlova saavutti urallaan MM–kilpailuissa hopeaa sekä EM–kilpailuissa kultaa ja pronssia joukkuekilpailuissa.
Messier 82
Messier 82:n etäisyys Maasta on noin 12 miljoonaa valovuotta. Messier 82 sijaitsee hieman yli puoli astetta pohjoiseen Messier 81:stä ja on lähes samalla etäisyydellä Maasta. Messier 82 on hieman pienempi kuin Messier 81. Sitä kutsutaan epäsäännöllisen muotonsa vuoksi myös nimellä ”Sikarigalaksi”.
Vuoden 1993 keväällä galaksissa havaittiin supernova, joka oli mahdollista havaita harrastelijavälineillä. Myös tammikuussa 2014 havaittiin harrastelijavälineillä havaittavissa oleva supernova.
Kääresyltty
Kääresyltty eli rullasyltty on suomalainen juhlava perinneruoka, joka valmistetaan käärimällä sianlihaa rullalle, sitomalla se narulla ja keittämällä se pippuroidussa suolavedessä. Kääresylttyyn käytetään sian mahanahkaa tai luutonta siansivua. Lisänä voidaan käyttää esimerkiksi vasikanlihaa. Erilaisten pippureiden lisäksi mausteena käytetään jauhettua muskotinkukkaa, laakerinlehtiä, mausteneilikkaa, sipulia ja porkkanaa. Keittämisen jälkeen kääresyltty jäähdytetään ja säilytetään kylmänä suolavedessä. Se myös nautitaan kylminä viipaleina.
Kun 1980-luvulla nimettiin kaikille Suomen silloisille kunnille omat pitäjäruoat, kääresyltty valittiin Liedon ja Karvian yhdeksi nimikkoruoaksi.
Emina Jahović
Emina Jahović (kyr. ; avionimi Emina Sandal, tunnettu Turkissa nimellä Emina Türkcan; 15. tammikuuta 1982 Novi Pazar, Serbian sosialistinen tasavalta) on serbialais-turkkilainen muusikko, näyttelijä ja malli. Jahović on yksi Balkanin alueen suosituimmista pop-laulajista, joka nousi kuuluisuuteen esiinnyttyään menestyksekkäästi useilla musiikkifestivaaleilla.
Christine ja Elisabeth Planström
Suhde Maupertuis’n retkikunnan jäseniin
thumb|Elisabet Planströmin allekirjoitus. Sisarusten isä oli torniolainen raatimies Jacob Planström, jonka kotitaloon osa Maupertuis’n retkikunnasta oli majoittunut kesällä 1736. Christine Planström oli tuolloin 18-vuotias ja Elisabeth 20-vuotias. Christinellä oli jonkinlainen seurustelusuhde itseään lähes 20 vuotta vanhemman Maupertuis’n kanssa, mutta Elisabethin kumppania ei varmuudella tiedetä. Retkikunnasta väitöskirjan tehneen Osmo Pekosen mukaan hän oli todennäköisimmin 23-vuotias matemaatikko Alexis Clairaut.
Emina Jahović
Jahović julkaisi esikoisalbuminsa Osmi Dan vuonna 2001. Vuonna 2008 hän julkaisi englanninkielisen kappaleen Exhale, joka nousi suosituksi Balkanin lisäksi muualla Euroopassa ja Amerikassa. Jahovićin suosio kasvoi entisestään vuonna 2009 julkaistun kolmannen albumin Vilan myötä. Levyn singlejulkaisu Med valittiin tuolloin Balkanin populaarimusiikin palkintogaalassa vuoden kappaleeksi. Vuosina 2010–2011 Jahović näytteli suositussa turkkilaisessa saippuasarjassa Lale Devri, jota on esitetty yli 30 maassa.
Christine ja Elisabeth Planström
Matka Pariisiin
Seuraavana keväänä Maupertuis miehineen palasi Ranskaan, ja Planströmin sisarukset matkustivat heidän mukanaan laivalla Tukholmaan. He asuivat kaupungissa sukulaistensa luona runsaan vuoden verran, kunnes elokuussa 1738 ostivat laivaliput Lyypekkiin ja jatkoivat sieltä edelleen Pariisiin. Sisarukset hakeutuivat kaupungin seurapiireihin etsimään miehiään, mutta eivät saaneet pyrkimyksilleen enää vastakaikua. Christinen tiedetään kyselleen Maupertuis’lta saamansa avioliittolupauksen perään, mutta tämä kuitenkin häipyi väliaikaisesti äitinsä luokse Bretagneen. Tapauksesta uutisoivat myös paikalliset sanomalehdet, jotka ihmettelivät, oliko Maupertuis’n retkikunnan matka Lappiin ollut pelkkä huvimatka.
Emina Jahović
Jahovićilla on Serbian ja Turkin kaksoiskansalaisuus. Hän oli kymmenen vuotta naimisissa turkkilaisen laulajan Mustafa Sandalin kanssa ja sai tämän kanssa kaksi kaksi lasta. Avioliitto päättyi eroon 2018.
Christine ja Elisabeth Planström
Matka Pariisiin
Planströmin sisaruksille miesten petollisuus oli suuri järkytys, ja kuningas Ludvig XV puolestaan pahastui tärkeän liittolaismaansa Ruotsin kansalaisten tylystä kohtelusta. Myös katoliselle kirkolle sisarusten ilmestyminen Pariisiin oli kiusallinen tapaus, koska retkikuntaa oli rahoittanut pääministerinä toiminut entinen kardinaali André Hercule de Fleury. Hän ei kuitenkaan pystynyt auttamaan Planströmin sisaruksia, koska nämä olivat protestantteja. Asia ratkesi lopulta, kun Christine ja Elisabeth suostuivat kääntymään katolisiksi ja saivat näin kuninkaalta eläkettä, jota tuolloin maksettiin ulkomaalaisille käännynnäisille. Tämä puolestaan suututti Ruotsin Pariisin-lähettilään, koska katolisuuteen kääntymistä pidettiin protestanttisessa Ruotsissa lähes maanpetturuutena. Liittolaismaat onnistuivat kuitenkin sopimaan asian keskenään, koska Ruotsi tarvitsi Ranskan tukea sotaansa Venäjää vastaan, Hattujen sotaan.
Emina Jahović
Jahovićin veli Mirsad Türkcan on ensimmäinen NBA:ssa pelannut turkkilainen.
Christine ja Elisabeth Planström
Matka Pariisiin
Skandaaliin tarttui myös kirjailija Voltaire, joka oli ajautunut Maupertuis’n kanssa riitoihin erään markiisittaren takia. Lisäksi miehet taistelivat samasta paikasta Preussin tiedeakatemian johtajana. Voltaire näki tapauksessa mahdollisuuden kostaa Maupertuis’lle, ja hän laati erilaisia pilkkarunoja ja paisutteli tapahtunutta paikalliselle lehdistölle. Hän kirjoitti myös Pohjanlahden rannikolle sijoittuvan novellin Mikromegas, jossa viitataan Maupertuis’n retkikuntaan.
Myöhemmät vuodet
Molemmat Planströmin sisarukset jäivät tapauksen aiheuttaman kohun laannuttua loppuelämäkseen Ranskaan. Christine muutti Notre-Dame-du-Trésorin luostariin Normandiaan, jossa hän kuoli 29. heinäkuuta 1790. Ei kuitenkaan ole tiedossa, oliko Christine Palaström virallisesti nunna vai viettikö hän vain muuten aikaansa luostariyhteisössä.
Elisabeth puolestaan asui aluksi herttuatar d'Aguillon luona Pariisissa mutta poti koti-ikävää ja palasi Tornioon vuonna 1742. Juuri ennen matkalle lähtöä hän kuitenkin tapasi markiisi Potier de Pelletot’n, jonka kanssa hän avioitui joulukuussa 1745. Avioliitto päättyi nopeasti eroon, ja sitä seuranneesta oikeudenkäynnistä muodostui jälleen uusi skandaali. Palvelusväen todistettua Elisabethin puolesta juttu päättyi yllätyksellisesti hänen voittoonsa, ja markiisi de Pelletot määrättiin maksamaan Elisabethille kohtuullista elatusta. Myöhemmin Elisabeth asui parikymmentä vuotta pariisilaisessa luostarissa ja vietti sen jälkeen kaupungissa sangen vaatimatonta elämää loppuelämänsä ajan. Elisabeth kuoli 26. joulukuuta 1784.
Ooppera
Christine Planström on yhtenä hahmona Miika Hyytiäisen säveltämässä oopperassa La Figure de la Terre, jonka libreton on kirjoittanut Jaakko Nousiainen. Sen ensi-ilta oli Berliinissä huhtikuussa 2013.
Kasuga
Kasuga on kaupunki Fukuokan prefektuurissa Kyūshūn saarella Japanissa. Se sijaitsee aivan Fukuokan eteläpuolella ja liittyy saumattomasti Fukuokan suurkaupunkialueeseen. Kasugassa on 112 120 asukasta (vuonna 2014) ja sen pinta-ala on 14,15 neliökilometriä.
Nimi ”Kasuga” on peräisin Kasuga-jinjan pyhäköltä, joka perustettiin vuonna 768, kun Fujiwara-klaanin kami tuotiin paikalle Naran Kasuga-taishasta. Japanin kunnallishallinnon perustamisen yhteydessä vuonna 1889 Kasugasta tehtiin kylä. Maaseutukaupungiksi se nousi vuonna 1953, minkä jälkeen se alkoi kasvaa voimakkaasti Fukuokan nukkumalähiönä. Kaupunkioikeudet Kasuga sai lopulta 1. huhtikuuta 1972.
Asko Pitkänen
right|thumb|250px|Jodon honte no kamae, Asko Pitkänen kisaa [[Bolognassa, Italiassa 1-5.11.2005 ZNKR seitei jōdōn Euroopanmestaruuskisoissa, EM-2005.]]
Asko Pitkänen (s. ) on toinen kahdesta Japanissa samaan aikaan asuneesta suomalaisesta budōkasta, jotka graduoivat ensimmäisinä suomalaisina mustan vyön eli dan-arvon kolmessa kansainvälisen kendoliiton lajissa: kendōssa, ZNKR iaidōssa että ZNKR jōdōssa. Yhdessä José Martinez-Abarcan kanssa Asko Pitkänen aloitti aktiivin ZNKR jōdō harjoittelun Suomessa Suomen kendoliiton piirissä. Pitkänen harjoittelee ja opettaa edelleen aktiivisesti jōdōa Turun kendoseura Rendaino ry:ssä.
Ely Ould Mohamed Vall
Ely Ould Mohamed Vall (1953 Nouakchott – 5. toukokuuta 2017 Zouérat ) oli mauritanialainen sotilas, joka johti maata elokuun 2005 vallankaappauksen jälkeen 19. huhtikuuta 2007 asti, jolloin valta luovutettiin ensimmäiselle demokraattisesti valitulle hallitukselle.
Ranskan ja Marokon sotilasoppilaitoksissa koulutettu Vall osallistui sotaan Polisariota vastaan vuodesta 1979, ja hänet nimitettiin vain 27-vuotiaana Trazan sotilaspiirin komentajaksi. Hän oli pitkäaikaisen presidentti Ould Tayan liittolainen ja osallistui jo kaappaukseen, joka toi hänet valtaan joulukuussa 1984. Vuodesta 1985 hän johti maan poliisivoimia, Sûreté Nationalea.
3. elokuuta 2005 ryhmä sotilaita otti verettömästi vallan Ould Tayan ollessa ulkomailla Saudi-Arabian kuningas Fahdin hautajaisissa. Vall nimitettiin Oikeuden ja demokratian sotilasneuvoston johtoon.
Väliaikainen johto siirsi maan demokratiaan 25. maaliskuuta 2007 järjestettiin demokraattiset parlamentti- ja presidentinvaalit sekä kansanäänestys perustuslaista, mikä huipentui Mauritanian historian ensimmäisen demokraattisesti valitun presidentin, Sidi Ould Cheikh Abdallahin virkaanastumiseen maaliskuussa 2007.
Susanne Ojaniemi
Susanne Ojaniemi (ent. Kohonen, s. 8. marraskuuta 1991 Järvenpää) on suomalainen pesäpalloilija, joka edustaa Superpesis-joukkue Kirittäriä. Kohonen on pelannut aikuisten sarjoissa kaudesta 2007 lähtien. Kausina 2010–2017 hän pelasi 181 Superpesiksen runkosarjaottelua vain Porin Pesäkarhujen joukkueessa, kunnes hän lokakuussa 2020 siirtyi Kirittäriin. Kohosen kasvattajaseura on Järvenpään Pesis. Hänen isänsä on pesäpalloliiton toiminnanjohtaja Arto Ojaniemi.
Ojaniemi avioitui vuonna 2021 salibandypelaajan Mikko Kohosen kanssa mutta on lehtitietojen mukaan eroamassa.
Kemerovon alue
Kemerovon alue on Venäjän federaatioon kuuluva runsaan 2,7 miljoonan asukkaan federaatiosubjekti Etelä-Siperiassa. Kemerovon alue tunnetaan Venäjän hiilentuotannon keskuksena; alueella sijaitsee maailman suurimpiin kuuluva Kuzbassin hiilikenttä.
Maantiede
Alue rajoittuu pohjoisessa Tomskin alueeseen, idässä Krasnojarskin aluepiiriiriin ja Hakassiaan, etelässä Altain tasavaltaan sekä lännessä Altain aluepiiriiriin ja Novosibirskin alueeseen.
Kemerovon alue on pääasiassa ylänköä, joka muuttuu vuoristoksi etelään ja kaakkoon päin mentäessä. Aivan pohjoisin osa kuuluu Länsi-Siperian alankoon. Alueen merkittävin joki on Obiin laskeva Tom.
Historia
Kemerovon alue on perustettu 26. tammikuuta 1943. Tosin alueen ensimmäinen kaupunki, nykyinen Novokuznetsk, perustettiin venäläisen historiakirjoituksen mukaan 1618. Alueella oli toki asuttuja taajamia myös ennen kuin venäläishallinto otti alueen hallintaansa.
Giorgio Parisi
Giorgio Parisi (s. 4. elokuuta 1948) on italialainen teoreettinen fyysikko, jonka tutkimus on keskittynyt kvanttikenttäteoriaan, tilastolliseen mekaniikkaan ja monimutkaisiin järjestelmiin. Tilastollisessa mekaniikassa hän selvensi replikasymmetriarikon roolia spinlaseissa.
Hänelle myönnettiin vuoden 2021 Nobelin fysiikanpalkinto, jonka hän jakoi Klaus Hasselmannin ja Syukuro Manaben kanssa. Parisi sai palkinnon keksittyään "monimutkaisten materiaalien yhteispelin atomitasolta planeettatasolle".
Kemerovon alue
Talous
Kemerovon alueen osuus Venäjän bruttokansantuotteesta oli tilastokeskus Rosstatin mukaan 622,5 miljardia Venäjän ruplaa vuonna 2010, eli 1,66 prosenttia maan bruttokansantuotteesta (37 398,5 mrd. RUB). Alueen laskennallinen BKT henkeä kohti jäi alle Venäjän keskitason. Vuonna 2010 se oli jokaista aluepiirin 2,76 miljoonaa asukasta kohti noin 5 519 EUR/vuosi (eli oli 86 % maan keskiarvotasosta 6 413 EUR).
Kemerovon alue sijaitsee Kuznetskin laakiolla, joka on yksi Venäjän merkittävimpiä kivihiilen tuotantoalueita. Kivihiilen lisäksi alueelta saadaan rautamalmia ja polymetalleja. Tärkeimmät teollisuudenalat ovat metalli-, koneenrakennus-, kemian-, elintarvike-, puunjalostus- ja kevytteollisuus. Maataloudessa on keskitytty karjatalouteen ja vihannesten viljelyyn. Lisäksi on mehiläisten tarhausta ja turkismetsästystä.
Väestö
Kemerovon alueen asukasluku oli vuoden 2010 väestönlaskennan mukaan 2 763 135. Enemmistö alueen asukkaista on venäläisiä, mutta alueella asuu myös ukrainalaisia, tataareja ja tšuvasseja ja šooreja. Yli 70 % alueen väestöstä asuu yhdeksässä suurimmassa kaupungissa.
Vuoden 2010 lokakuussa järjestetyn väestönlaskennan mukaan Kemerovon alueen suurimmat, yli 30 000 asukkaan kaupungit olivat: Novokuznetsk (547 904 as.), Kemerovo (532 981 as.), Prokopjevsk (210 130 as.), Mežduretšensk (101 678 as.), Leninsk-Kuznetsk (101 666 as.), Kiseljovsk (98 365 as.), Jurga (81 533 as.), Belovo (76 764 as.), Anžero-Sudžensk (76 646 as.), Beresovski (47 279 as.), Osinniki (46 001 as.), Myski (43 038 as.) ja Mariinsk (40 526 as.).
Syrjintä
Syrjinnällä tarkoitetaan yksilön tai ryhmän systemaattista torjumista tai asettamista muita huonompaan asemaan. Syrjinnän perusteena voi olla mikä tahansa yksilön tai ryhmän ominaisuus, kuten esimerkiksi sukupuoli, ikä, etnisyys, kansalaisuus, kieli, uskonto, vakaumus, mielipide, poliittinen toiminta, ammattiyhdistystoiminta, perhesuhteet, vammaisuus, seksuaalinen suuntautuminen, sukupuoli-identiteetti, työmarkkina-asema tai yhteiskuntaluokka. Aina ei ole kyse aktiivisesta toiminnasta, vaan myös toimimatta jättäminen voi olla syrjintää.
Yleisyys
Syrjintämuotojen yleisyyttä on vaikea päätellä tuomioiden tai poliisin rikosilmoitusten määrästä, koska vain osa koetusta syrjinnästä ilmoitetaan poliisille tai käsitellään oikeudessa. Rikosuhritutkimukset antavat suuntaviivaa, mutta uhrit eivät aina itsekään ole tietoisia joutumisestaan vaikeasti havaittavan syrjinnän uhreiksi, tai eivät halua tuoda kokemuksiaan julki. Valtaosa syrjinnästä ei ole laitonta, vaan sitä esiintyy osana normaalia sosiaalista vuorovaikutusta.
Jaottelu
Syrjinnän voi jakaa välittömään, välilliseen ja rakenteelliseen syrjintään. Niiden vastatoimenpide on positiivinen syrjintä.
Välillinen syrjintä
Välillisessä syrjinnässä näennäisesti asiallinen kohtelu tai käytäntö johtaa syrjiviin lopputuloksiin. Välillinen syrjintä ei välttämättä ole tarkoituksellista. Pelkästään se, että jokin menettely, käytäntö tai päätös on johtanut tilanteeseen, jossa jokin ryhmä on joutunut eriarvoiseen asemaan, on välillistä syrjintää. Asiassa ei kuitenkaan ole syrjintää, jos pystytään osoittamaan, että menettelyllä, käytännöllä tai päätöksellä oli hyväksyttävät perustelut.
Esimerkiksi rekrytointitilanteessa voi olla välillistä syrjintää, jos työnhakijoilta edellytetään maan virallisen kielen täydellistä hallintaa, vaikka se ei olisikaan välttämätön edellytys työn menestyksellisen suorittamisen kannalta. Tällöin toiminnasta seuraa maahanmuuttajien karsiutuminen työnhakijoista, vaikka se ei olisikaan vaatimuksen ilmiselvä tarkoitus.
Rakenteellinen syrjintä
Rakenteellinen eli institutionaalinen syrjintä tarkoittaa yrityksen, organisaation tai koko yhteiskunnan käytäntöjä, jotka vaikuttavat syrjivästi. Rakenteellinen syrjintä voi olla tahatonta tai tarkoituksellista. Tarkoituksellista rakenteellista syrjintää kutsutaan institutionalisoiduksi syrjinnäksi. Sellaista oli esimerkiksi vammaisten lasten poissulkeminen yleisen oppivelvollisuuden piiristä Suomessa 1900-luvulla. Etelä-Afrikan apartheid-politiikka oli myös institutionalisoitua etnistä syrjintää.
Välillistä ja rakenteellista syrjintää ei tunnisteta yhtä helposti kuin välitöntä. Rajanveto on myös vaikeaa. On esimerkiksi väitetty, että yhteiskunnan välillistä ja rakenteellista syrjintää olisi myös se, että hyvin toimeentulevat elävät pidempään kuin huonosti toimeentulevat.
Julija Peresild
thumb|200px|Peresild vuonna 2017Julija Sergejevna Peresild (s. 5. syyskuuta 1984 Pihkova ) on venäläinen näyttelijä.
Syrjintä
Positiivinen syrjintä
Positiivinen syrjintä eli positiivinen erityiskohtelu tarkoittaa toimia, joilla halutaan ehkäistä tai tasata vinoutumia, joita välitön, välillinen ja rakenteellinen syrjintä tai syrjäytyminen aiheuttavat yhteiskunnassa. Tarkoitus on tosiasiallisen yhdenvertaisuuden aikaansaaminen, minkä katsotaan oikeuttavan erottelun muuten kielletyllä erotteluperusteella. Positiivisessa erityiskohtelussa ei ole lainopillisesti kyse syrjinnästä. Periaate on kuitenkin herättänyt voimakasta arvostelua.
Julija Peresild
Peresillan isovanhempien vanhemmat karkotettiin Virosta Venäjälle. Hän syntyi ja kasvoi Pihkovassa. Hän aloitti opiskelut Pihkovan pedagogisessa instituutissa, mutta siirtyi Venäjän teatteritaiteiden akatemiaan Moskovassa.
Syrjintä
Syyt
Normit ylläpitävät syrjintää. Ne ovat osin näkymättömiä sääntöjä ja oletuksia siitä, millaisia asiat tai ihmiset ovat, ja millaisia niiden tulisi olla. Normit muodostuvat niin, että jossain yhteisössä on totuttu pitämään tiettyjä tapoja toimia tavallisina, hyväksyttyinä ja toivottuina. Yleisiä normeja ovat esimerkiksi heteronormi, kahden sukupuolen normi, vammattomuusnormi ja ihonvärinormi. Tällöin tavallisuus samaistetaan normaaliksi, ja normeista poikkeaminen nähdään kielteisenä.
Julija Peresild
Peresild on näytellyt teattereissa Škola sovremennoi pesy, Jevgeni Mironovin teatteriseurue, Kansojen teatteri, draamateatteri ”Na Maloi Bronnoi”. Hänet palkittiin 2010 Kristalli-Turandot-palkinnolla parhaasta naisroolista näytelmässä Varšavskaja melodija.
Syrjintä
Syyt
Syrjintä ei ole aina tietoista pahan tekemistä, vaan suuri osa syrjinnän mahdollistavista normeista on sellaisia, joita ihmiset uusintavat huomaamattaan. Kaikkien oletetaan sopeutuvan normeihin, pystyivät he siihen tai eivät. Henkilö ei esimerkiksi mieti korkeita kynnyksiä syrjintänä, ennen kuin liikkuu itse pyörätuolilla ja huomaa, miten ei enää pääse samoihin paikkoihin kuin muut.
Julija Peresild
Peresillan ensimmäinen televisiorooli oli Aleksandr Baranovin ohjaamassa televisiosarjassa Utšastok (Участок, 2003). Hänen ensimmäinen suuri roolinsa oli Eljor Išmuhamedovin elokuvassa Nevesta (Невеста, 2006) ja läpimurtorooli Aleksei Utšitelin draamassa Krai (Край, 2010).
Toukokuussa 2021 Peresild valittiin ohjaaja Klim Šipenkon kanssa osallistumaan avaruusmatkalle kuvaamaan elokuvaa ”Vyzov” (Вызов). Lento alkoi 5. lokakuuta 2021 11.55 Moskovan aikaa Sojuz MS-19-avaruusaluksella. Lennon komentaja-ohjaaja-kosmonauttina on Anton Škaplerov. Siten Peresillasta tuli ensimmäinen virolaistaustainen henkilö avaruudessa.
Syrjintä
Syyt
Välillinen syrjintä sekä johtuu yhdenmukaisuuden paineista että johtaa yhdenmukaisuuden paineisiin. Suurin osa nuorista esimerkiksi Suomessa arvioi samanlaisuuden paineen liian vahvaksi.
Vähemmistöt ja enemmistöt uhreina
Toisinaan väitetään, että kantaväestöön tai enemmistöön kohdistuva eriarvoistava käytös ei voisi olla esimerkiksi rasismia, koska se ei ole rakenteellista. Rakenteellinen syrjintä on kuitenkin vain yksi syrjinnän muoto, ja vähemmistölläkin voi olla paikallinen rakenteellinen valta, jota väärinkäyttää.
Nuorisobarometrin mukaan enemmistö kaikista nuorista Suomessa kokee tulleensa jossain elämänsä vaiheessa syrjityksi. Kuuluminen johonkin kielteisesti värittyneeseen vähemmistöön johtaa kuitenkin korkeampaan syrjintäriskiin sekä virallisissa ympäristöissä että nuorten kesken. Esimerkiksi seksuaali- ja sukupuolivähemmistöihin kuuluvista nuorista miltei kolme neljästä kokee joskus joutuneensa syrjityksi. Myös maahanmuuttajataustaiset nuoret ovat kokeneet kantaväestön nuoria enemmän ja useammin syrjintää. Heillä syrjintää ilmeni etenkin virallisissa tilanteissa, kuten viranomaiskohtaamisissa ja asunnonsaannissa. Syrjintä asunnonhaussa voi olla osasyy maahanmuuttajanuorten muita nuoria yleisempään asunnottomuuteen.
Seksuaalivähemmistöön tai maahanmuuttajiin kuulumisen lisäksi syrjinnän syinä voi olla myös vammaisuus, etenkin vaikeavammaisuus, mielenterveyden ongelmat, henkilön ikä, kieliongelmat, ulkonäkö, sairaus, sosiaalisten taitojen puute, epäsosiaalisuus, poikkeavat mielipiteet, joutuminen kiusaamisen kohteeksi toisinaan jonkin satunnaisen syyn takia tai jokin muu syy.
Seuraukset
Nuorisobarometrin mukaan syrjinnän uhrit eivät totu syrjintään ja kokevat jatkuvan ja toistuvan syrjinnän haitallisena. Syrjintäkokemukset johtavat vahvasti pahoinvointiin, kuten turvattomuuden tunteeseen, heikkoon sosiaaliseen luottamukseen ja heikkoon uskoon tulevaisuutta kohtaan. Syrjinnän uhreilla on muita enemmän säännöllisiä terveysoireita, ja he ovat tyytymättömämpiä niin terveydentilaansa kuin elämäänsäkin.
Ehkäisy ja vastustus
Syrjinnän jälkihuolto näyttää toimivan paremmin kuin ehkäisevät toimenpiteet, kertoo nuorisobarometri. Nykyisiä syrjintää ennaltaehkäiseviä toimia ei pidetä tehokkaina. Syrjityistä nuorista puolet kokee saaneensa tarvittaessa apua syrjintään, kun taas kaikista nuorista suurin osa uskoi, että apua on tarvittaessa tarjolla. Vain 20 prosenttia arvioi, että syrjintätapauksen selvittely johti konkreettisiin toimenpiteisiin, kuten toimintakäytäntöjen tai ohjeiden muuttamiseen.
Lainsäädäntö
Suomen Perustuslain 6 §:n mukaan ketään ei saa ilman hyväksyttävää perustetta asettaa eri asemaan sukupuolen, iän, alkuperän, kielen, uskonnon, vakaumuksen, mielipiteen, terveydentilan, vammaisuuden tai muun henkilöön liittyvän syyn perusteella.
30.12.2014 annettu yhdenvertaisuuslaki (YhdenvertL 3:6) kieltää syrjinnän iän, alkuperän, kansalaisuuden, kielen, uskonnon, vakaumuksen, mielipiteen, poliittisen toiminnan, ammattiyhdistystoiminnan, perhesuhteiden, terveydentilan, vammaisuuden, seksuaalisen suuntautumisen tai muun henkilöön liittyvän syyn perusteella. Syrjintä on kielletty riippumatta siitä, perustuuko se henkilöä itseään vai jotakuta toista koskevaan tosiseikkaan tai oletukseen. Välittömän ja välillisen syrjinnän lisäksi se laskee syrjinnäksi häirinnän, kohtuullisten mukautusten epäämisen sekä ohjeen tai käskyn syrjiä.
Myös työsopimuslaki (2 luku 2 §) ja rikoslaki (11 luku 11 § ja 47 luku 3 §) kieltävät syrjinnän samantapaisilla perusteilla.
Euroopan unioni on hyväksynyt erityisen syrjimättömyysdirektiivin, joka on voimassa Suomessa muualla kuin Ahvenanmaalla. Suomen työministeriön JOIN-hanke antaa kyseistä direktiiviä täsmentävän esimerkin sallitusta syrjinnästä, jossa suomen kielen taitoa voidaan vaatia peruskoulun opettajalta, mutta ei siivoojalta. Direktiivin perusteella Suomeen on perustettu Työministeriön yhteydessä toimiva syrjintälautakunta, joka voi kieltää syrjiväksi katsotun menettelyn. Kiellon tueksi voidaan asettaa uhkasakko. Syrjintälautakunnan toimivaltaan kuuluu ainoastaan etnisen alkuperän perusteella tapahtuva syrjintä.
Yleisyys
Yli puoli miljoonaa suomalaista kokee syrjintää tai häirintää, mikä käy ilmi keväällä 2008 tehdystä Eurobarometri-kyselystä. Syrjintää on kokenut 15 prosenttia kansalaisista viimeisen vuoden aikana. Yleensä syrjinnän aihe on ikä tai sukupuoli. Etnisten vähemmistöjen jäsenistä monet kokevat syrjintää. Lähes kaksi kolmasosaa ilmoittaa tietävänsä oikeutensa, jos joutuisi syrjinnän kohteeksi. Tämä on eurooppalaisittain paljon, sillä koko EU:ssa vain kolmannes on selvillä oikeuksistaan. Suomalaiset ovat tyytyväisiä maansa tasa-arvopyrkimyksiin. Lähes kaksi kolmasosaa luottaa, että valtiovalta tekee parhaansa estääkseen syrjintää.
Joidenkin valtiollisten laitosten väitetään harjoittavan syrjintää omassa toiminnassaan. Esimerkiksi Kelan on väitetty syrjivän systemaattisesti pitkäaikaistyöttömiksi joutuneita, sillä se hylkää kolme kertaa todennäköisemmin pitkäaikaistyöttömän työkyvyttömyyseläkehakemuksen, vaikka pitkäaikaistyöttömät ovat tutkimusten mukaan selvästi sairaampia kuin työssäkäyvät.
Hemmo Silvennoinen
Hemmo Valio Silvennoinen (6. marraskuuta 1932 Kesälahti – 4. joulukuuta 2002 Vantaa ) oli suomalainen mäkihyppääjä, joka urallaan edusti Puijon Hiihtoseuraa ja Helsingin Tovereita. Talvella 1954–1955 hän ylsi ensimmäisenä suomalaisena Keski-Euroopan mäkiviikon voittoon.
Silvennoisen paras arvokisasaavutus oli neljäs sija pienessä mäessä Zakopanen MM-kisoissa 1962. Samojen kisojen suurmäessä hän oli 23:s. Cortina d’Ampezzon talviolympialaisissa 1956 Silvennoinen sijoittui 10:nneksi. Kilpailusuoritusta suurempaa kohua Cortinassa herättivät kuitenkin miehen Savo-lehteen lähettämät värikkäät kisajutut Suomen hiihtäjistä, jotka teksteistä suivaantuneina mukiloivat hänet kisakylässä.
Salpausselän kisoissa Silvennoinen ylsi voittoon 1956. SM-kisoissa hän joutui tyytymään hopeamitaliin 1957 ja 1962. Silvennoinen ei kaihtanut suuriakaan mäkiä: Planican lentomäkiviikolla 1954 hän sijoittui kolmanneksi. Oberstdorfin lentomäkiviikolla helmikuussa 1955 käydyt kaksi kisaa hän voitti yltäen parhaimmillaan 128 metrin lentoon.
Hemmon veli Vesa Silvennoinen voitti Puijon talvikisoissa 1955 yhdistetyn kilpailun.
Santa Fe (Galápagossaaret)
Santa Fe on Ecuadorin Galápagossaariin kuuluva saari. Se on Galápagosin geologisesti vanhimpia saaria, ja siellä elää muun muassa kotoperäinen iguaanilaji Conolophus pallidus.
Maantiede ja geologia
Santa Fe on 24 neliökilometrin suuruinen saari Galápagossaarten keskiosissa Santa Cruzin kaakkoispuolella. Sen korkein kohta on 259 metrissä. Saari sijaitsee noin 965 kilometriä Ecuadorin mannermaasta länteen.
Geologisesti Santa Fe on saariston vanhimpia saaria. Merenpinnan alapuolelta on löytynyt kivimuodostelmia, jotka ovat 3,9 miljoonaa vuotta vanhoja. Saarella on puolestaan useita pieniä vulkaanisia kartioita.
Luonto
Santa Fen saarella on muun muassa kotoperäinen iguaanilaji Conolophus pallidus ja jyrsijälaji Aegialomys galapagoensis. Iguaaneja on 2000-luvulla arvioitu olevan saarella 6 500 – 7 000 yksilöä.
Santa Fella on opuntiakaktusten muodostamia metsiä.
Santa Fe ja ihminen
Santa Fe sai 1800-luvulla nimen Barrington Island brittiläisen amiraalin Samuel Barringtonin mukaan. Saaren ecuadorilainen nimi on Santa Fe. Barringtonin mukaan on nimetty myös koillisosan pieni lahti, jota kautta saarella käyvät voivat rantautua. Matkailijoita varten saarella on kaksi luontopolkua. Saaren pohjois- ja itäosassa on puolestaan kolme sukelluskohdetta.
Yle Radio Suomi
Yle Radio Suomi on Yleisradion ja koko Suomen kuunnelluin radiokanava 38 prosentin kanavaosuudella. Yle Radio Suomi koostuu 19 alueellisesta toimituksesta ja valtakunnallista ohjelmaa lähettävästä kanavatoimituksesta. Yle Radio Suomen tunnuslause on ”Aina suorana, aina läsnä”.
Yle Radio Suomi on uutis-, palvelu-, ja kontaktikanava, jonka ohjelmistossa painottuu myös viihde. Musiikkitarjonta on kotimaista ja ulkomaista iskelmää, melodista aikuisrockia sekä nostalgiapoppia. Yle Radio Suomen taajuuksilla tulee öisin myös Yöradio. Yle Radio Suomen uutiset tulevat joka tunti kellon ympäri ja urheilu-uutiset tulevat kello 22.00 asti. Yle Radio Suomi lähettää myös viranomaistiedotteita, joita ovat esimerkiksi Merisää sekä liikenne- ja vaaratiedotteet.
Yle Radio Suomen aluetoimitukset lähettävät omaa lähetystään arkisin kello 6.00–10.00, 14.02–18.00, (keskiviikkoisin kello 17.00 asti) ja lauantaisin klo 9.00–12.00. Muina aikoina lähetystä toimittaa Yle Radio Suomen kanavatoimitus Helsingin Länsi-Pasilassa. Yle Radio Suomi soi Yle TV1:n, Yle TV2:n ja TV Finlandin Uutisikkunan taustaäänenä. Radio Suomi sekä sen edeltäjät Rinnakkaisohjelma ja 2-verkko kuuluivat pitkään, 1970-luvulta 2000-vuosikymmenen alkuun asti, televisiossa Yle TV1:n, TV2:n, MTV3:n ja Kolmoskanavan testikuvalähetysten aikana.
Yle Radio Suomi ei ole radiolähetysluvan mukainen nimi Radio Suomelle, vaan sen markkinointinimi. Radio Suomen viestintäviraston yleisradiolähetysluvan BC1113563 mukainen, 31. joulukuuta 2021 asti voimassa oleva, radiolähetysluvan mukainen nimi on Radio Suomi.
Historia
Yle Radio Suomen edeltäjinä oli Rinnakkaisohjelma (vuosina 1963–1985) ja 2-verkko (vuosina 1985–1990) sekä aiemmin erillisenä radioasemina toimineet aluetoimitukset. Yleisradion ensimmäinen alueradio Ylen aikainen aloitti toimintansa vuonna 1975. Tämän jälkeen aloittivat toimintansa alueradiot Turussa ja Tampereella vuonna 1982.